Unser frûntlich gruos vor, lieben getrûwen. Uns hatt fûr geleit Peter Burgistein,
unser burger, wie das ime sin sachen so er da eben fûr ûch er zeschaffen hatt
mit etzlichen den ûwren, als ûch billich wol ze wissen ist, etzwas verzegen
und verlenget werden, ûber das so er doch urkûndi hat, das sin sachen gar
slecht soelten sin. Bitten und manen wir ûch ernstlich, wie das ir im vergenannten
unseren burger sine sache fûrderlichen und gemeinlichen usrichten wellint
und das recht und urteil gebe, das ime das ouch ane fûrslag und verziechen
gelange, wond er ouch nût anders geret denn rechtes. Da tuoend har inne, als
ir weltind, das wir ouch morn den ûwren in glichen sachen tetind. Datum
feria sexta post Gehardi anno etc m̄° XIIIm°.
Schultheitz und
Rat ze Bn̄e